Държавен вестник, бр. 38, 2021 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  38
27 
2.2       Плаваемост в неповредено състояние, водонепроницаемост и устойчивост на 
атмосферни влияния 
 
2.2.1    Плаваемост в неповредено състояние 
 
2.2.1.1 Всички плавателни съдове трябва да имат достатъчно резервна плаваемост по 
проектната водолиния, за да отговарят на изискванията за устойчивост в повредено и 
неповредено състояние от настоящата глава.   Администрацията може да изиска по-голяма 
резервна плаваемост, за да позволи на плавателния съд да оперира в който и да е от 
предвидените режими. Резервната плаваемост се изчислява, като се включат само тези 
отделения, които са: 
 
.1         водонепроницаеми и разположени под базовата линия, или 
 
.2         водонепроницаеми или устойчиви на атмосферни влияния и разположени над 
базовата линия. 
 
При отчитане на устойчивостта след повреда се приема, че наводняването настъпва до 
границите на водонепроницаемост в равновесно състояние и до границите на 
устойчивостта на атмосферни влияния в междинните етапи на наводняването и в рамките 
на обхвата на положителната крива на лоста за изправяне, необходим за удовлетворяване 
на изискванията за остатъчна устойчивост. 
 
Може да се счита, че плавателни съдове, построени в съответствие с изискванията на 
организации, признати от Администрацията, в съответствие с правило XI/1 от 
Конвенцията, притежават достатъчна здравина и устойчивост. 
 
2.2.1.2 Предвиждат се мерки за проверка на водонепроницаемостта или устойчивостта на 
атмосферни влияния на тези отделения, които са взети предвид в 2.2.1.1, както и 
подробностите, включени в ръководството за експлоатация на плавателния съд, което се 
изисква в 18.2.1. 
 
2.2.2 
Отвори във водонепроницаеми отделения 
 
2.2.2.1 Броят на отворите във водонепроницаеми вертикални прегради се намалява до 
минимума, съвместим с конструкцията и правилната работа на плавателния съд, като 
всички такива врати се затварят преди отплаването на плавателния съд от котвената 
стоянка. 
 
2.2.2.2 Вратите във водонепроницаемите вертикални прегради могат да бъдат на панти 
или плъзгащи се.  Чрез подходящи изпитвания се доказва, че те могат да поддържат 
водонепроницаемостта на вертикалната преграда.  Това изпитване се прави от двете страни 
на вратата и се прилага налягане с 10% по-голямо от определеното от минималната 
допустима височина на отвора на заливане. Изпитването може да се проведе преди или 
след монтирането на вратата на плавателния съд, но при изпитване на брега адекватността 
на монтажа в плавателния съд се проверява чрез тест с маркуч. 
 
2.2.2.3 Вместо изпитване на отделни врати може да се приеме одобрение на типа, при 
условие че процесът на одобрение включва изпитване на налягането до стойност, равна 
или по-висока от необходимото налягане (вж. точка 2.2.2.2). 
 
2.2.2.4 Всички водонепроницаеми врати трябва да могат да бъдат задействани, когато 
плавателният съд е наклонен до 15° и да са оборудвани със средства за индикация в 
работното помещение, показващи дали са отворени или затворени.  Всички такива врати 
трябва да могат да се отварят и затварят локално от всяка страна на вертикалната преграда. 
28 
 
2.2.2.5 Водонепроницаемите врати остават затворени, когато плавателният съд е в 
морето, освен когато биват отворени за достъп.  Върху всяка врата се прикрепя бележка, че 
тя не трябва да се оставя отворена. 
 
2.2.2.6 Водонепроницаемите врати трябва да могат да се затварят с дистанционно 
управление от работното помещение за не по-малко от 20 секунди и не повече от 40 
секунди и да са снабдени със звуков алармен сигнал, различен от другите алармени 
системи в зоната, който да се задейства за поне 5 секунди, но не повече от 10 секунди, 
преди вратите да започнат да се движат, когато вратата се затваря дистанционно, и да 
продължат да звучат до пълното затваряне на вратата.  Захранването, контролът и 
индикаторите трябва да могат да се задействат в случай на повреда на главното захранване, 
както се изисква от правило ІІ-1/15.7.3 на Конвенцията. В зоните за пътници и зоните, 
където околният шум надвишава 85 dB (A), звуковият алармен сигнал се допълва от 
примигващ визуален сигнал на вратата. Ако Администрацията сметне, че тези врати са от 
съществено значение за безопасната работа на плавателния съд, водонепроницаемите 
врати на панти, които са само с локален контрол, могат да бъдат разрешени за зони, до 
които само екипажът има достъп, при условие че са снабдени с дистанционни индикатори, 
както се изисква от 2.2.2.4. 
 
2.2.2.7 Когато 
тръби, шпигати, електрически кабели и т.н. преминават през 
водонепроницаеми отделения, механизмите за създаване на водонепроницаемо проникване 
са от тип, който е изпитан при хидростатично налягане, равно или по-голямо от 
необходимото за действителното местоположение в плавателния съд, в който ще бъдат 
монтирани.  Изпитвателното налягане трябва да се поддържа в продължение на най-малко 
30 минути и през този период не трябва да има изтичане през проникващия механизъм.   
Изпитвателното налягане трябва да е с 10% по-високо от стойността, определена от 
минималната 
допустима 
височина 
на 
отвора 
за 
заливане. 
Прониквания 
през 
водонепроницаемите вертикални прегради, изпълнени чрез непрекъснато заваряване, не 
изискват изпитване върху прототипа. Клапаните на шпигатите от отделенията, защитени от 
атмосферни влияния, които са включени в изчисленията за устойчивост, трябва да имат 
механизми за дистанционно затваряне от работната станция. 
 
2.2.2.8 Когато вентилационният колектор е част от водонепроницаема граница, той 
трябва да може да издържа на водното налягане, като се отчита максималният ъгъл на 
наклон, допустим по време на всички етапи на наводняване. 
 
2.2.3 
Вътрешни носови врати 
 
2.2.3.1 Когато ро-ро плавателните съдове са оборудвани с носови отвори за товарене, 
вътрешната носова врата се монтира над тези отвори, за да се ограничи степента на 
наводняване в случай на неизправност на външното затваряне. Тази вътрешна носова 
врата, ако има такава, трябва да бъде: 
 
.1 
устойчива на атмосферни влияния до горната палуба, която от своя страна е 
устойчива на атмосферни влияния до носовия отвор за товарене; 
 
.2 
 разположена по такъв начин, че да се предотвратява възможността носовата 
врата за товарене да й причини повреди, в случай че носовата врата за 
товарене се повреди или откачи; 
 
.3 
пред всички позиции на палубата на превозното средство, при които 
превозните средства са предназначени да бъдат носени; и 
 
.4         част от граница, предназначена да предотврати наводняване в останалата част